(5)

V podrazdelku STOLPCI TABELE K se besedilo stolpca 2 (Vrsta rastlinskega pridelka) in stolpca 3 (Manjkajoči podatki) spremeni: „Vrsta rastlinskega pridelka (stolpec 2) Navedene so vrste rastlinskih pridelkov in njihove šifre: Šifra 0 : Ta šifra se uporablja za proizvode živalskega izvora, predelane proizvode, zaloge in stranske proizvode. A. Poljščine (vključno sveža zelenjava, melone in jagode gojene na odprtem s kolobarjenjem s kmetijskimi posevki; razen pridelkov, ki so zrasli na zemljišču v prahi v skladu z Uredbo (ES) št. 1251/1999 ali (ES) št. 1782/2003). Šifra 1 : Nenamakani glavni posevki Glavni posevki zajemajo: — edine posevke, to so edini posevki, ki rastejo na dani površini med obračunskim letom, — mešane posevke: posevki, ki so sejani, gojeni in nabrani skupaj in tvorijo mešanico kot končni proizvod, — od posevkov, ki rastejo zaporedno v teku obračunskega leta na dani površini, so to posevki, ki ostanejo najdlje na zemljišču. Šifra 2 : Nenamakani kombinirani posevki Posevki, ki nekaj časa uspevajo skupaj na istem zemljišču, vsak pa da samostojen rastlinski pridelek tekom obračunskega leta. Skupno površino razdelimo med tema posevkoma v sorazmerju glede na dejansko zasedbo posameznega. Šifra 3 : Nenamakani naknadni posevki Posevki, ki rastejo zaporedno med obračunskim letom na dani površini in jih ne smatramo za glavne posevke. Šifra 6 : Namakani glavni ali kombinirani posevki Šifra 7 : Namakani naknadni posevki Posevek se šteje za namakanega, če se voda dovaja umetno. Ti dve vrsti pridelka je treba označiti v knjiženju, če so podatki na voljo. B. Tržno vrtnarstvo in cvetličarstvo na prostem. Šifra 4 : Sveža zelenjava, melone in jagode gojene na prostem v vrtovih za prodajo (glej rubriko 137) in cvetje gojeno na prostem in okrasne rastline (glej rubriko 140). C. Posevki v rastlinjaku Šifra 5 : Sveža zelenjava, melone in jagode pod zaščito (glej rubriko 138), cvetje in okrasne rastline (letne in trajne) pod zaščito (glej rubriko 141), stalni posevki pod zaščito (glej rubriko 156). Če je potrebno, tudi rubrike 143, 258 in 157. D. Posevki na zemljišču v prahi v skladu z Uredbo Sveta (ES) št. 1251/1999 ali (ES) št. 1782/2003. Šifra 8 : Nenamakani posevki na zemljišču v prahi Šifra 9 : Namakani posevki na zemljišču v prahi E. Energetske rastline Šifra 10 : Energetske rastline (členi 88 do 92 Uredbe Sveta (ES) št. 1782/2003). Manjkajoči podatki (stolpec 3) Šifra 0 : Šifra 0 se vpiše, ko manjkajočih podatkov ni. Šifra 1 : Šifra 1 se vpiše, kadar površina, ki jo pokriva posevek, ni dana (stolpec 4), npr. v primeru prodaje tržnih rastlinskih pridelkov, ki so bili kupljeni kot stalni posevki ali so prišli z zemlje, ki je bila občasno v zakupu za obdobje, krajše od enega leta, in v primeru proizvodnje, nastale iz predelave kupljenih živalskih proizvodov in rastlinskih pridelkov. Šifra 2 : Šifra 2 se vpiše za posevke po pogodbi, ko zaradi prodajnih pogojev ni mogoče navesti dejanske proizvodnje (stolpec 5). Šifra 3 : Šifra 3 se vpiše za posevke, ko zaradi prodajnih pogojev ni mogoče navesti dejanske proizvodnje in posevki niso pod pogodbo. Šifra 4 : Šifra 4 se vpiše, ko površina in dejanska proizvodnja manjkata. Šifra 8 : Šifra 8 se vpiše za šifro proizvoda 146, kadar je zemljišče v prahi ukrep v skladu z Uredbo Sveta (ES) št. 1251/99 ali (ES) št. 1782/03 in ni obdelano (možna travnata ruša je vključena).“